Source: http://docplayer.fi/2529747-Hojks-kortisto-erityisopiskelijan-tyossaoppimisen-ohjaamiseen.html
Timestamp: 2016-10-26 23:29:40+00:00
Document Index: 14002815

Matched Legal Cases: ['HD ', 'HD ', 'HD ', 'HD ', 'HD ', 'HD ', 'HD ']

⭐HOJKS -kortisto erityisopiskelijan työssäoppimisen ohjaamiseen
Download "HOJKS -kortisto erityisopiskelijan työssäoppimisen ohjaamiseen"
1 HOJKS -kortisto erityisopiskelijan työssäoppimisen ohjaamiseen HOJKS -kortisto on apuväline opettajille ja työpaikkaohjaajille erityisopiskelijan työssäoppimisen ohjaamiseen. Kortisto muodostuu 12 ohjauskortista. Kortit on tehty tilastokeskuksen ammatillisen koulutuksen erityisopetuksen perusteiden luokituksen mukaan. Korteissa on lyhyesti kerrottu erityisopetuksen perusteena olevista syistä. Korttien kääntöpuolella on kerrottu, mitä asioita olisi hyvä huomioida erityisopiskelijan työssäoppimisen ohjauksessa. Kortisto on tuotettu TOKKA2 projektissa. Projektin eräänä tavoitteena on kehittää erityisopiskelijan työssäoppimisen ja työelämään siirtymisen käytäntöjä sekä edistää koulujen henkilöstön, seututoimijoiden ja työpaikkojen valmiuksia kohdata erityisopiskelija. HOJKS on henkilökohtaisen opetuksen järjestämistä koskeva suunnitelma, joka on laadittava erityisopetusta tarvitsevalle opiskelijalle (L630/1998 ja A811/1998).2 Ammatillisen koulutuksen erityisopetustilastossa erityisopetuksen perusteet ovat: Hahmottamisen, tarkkaavaisuuden ja keskittymisen vaikeudet Kielelliset vaikeudet Vuorovaikutuksen ja käyttäytymisen häiriöt Lievä kehityksen viivästyminen Vaikea kehityksen viivästyminen; keskivaikea tai vaikea kehitysvamma Psyykkiset pitkäaikaissairaudet Fyysiset pitkäaikaissairaudet Autismiin tai Aspergerin oireyhtymään liittyvät oppimisvaikeudet Liikkumisen ja motoristen toimintojen vaikeus Kuulovamma Näkövamma Muu syy, joka edellyttää erityisopetusta Erityisopetuksen peruste määräytyy erityisopetuksen saannin ensisijaisen syyn mukaan.3 01 Hahmottamisen, tarkkaavaisuuden ja keskittymisen vaikeudet (esim. ADHD tai ADD) Hahmottamisen vaikeudet Hahmottamisvaikeuksien ilmeneminen: - nähdyn, kuullun tai ympäröivän tilan hahmottaminen vaikeaa - työmuistin heikkous, suullisten ohjeiden ymmärtäminen ja ajanhallinta vaikeaa ADHD tarkkaavaisuus- ja ylivilkkaushäiriö; ADD tarkkaavaisuushäiriö ilman ylivilkkautta Tarkkaavaisuusvaikeuksien ilmeneminen - keskittyminen, ohjeiden seuraaminen tai työn loppuun tekeminen vaikeaa - tavaroiden kadottaminen ja unohtelu - vaihteleva suorituskyky - huolimattomuus ja ulkopuolisista ärsykkeistä häiriintyminen Ylivilkkauden ja impulsiivisuuden ilmeneminen - paikoillaan pysyminen vaikeaa - esineiden hypistely - puhuminen tai toiminta ennen ajattelua - toisten keskeyttäminen, häiritseminen, päälle puhuminen4 Hahmottamisen, tarkkaavaisuuden ja keskittymisen vaikeudet (esim. ADHD tai ADD) 01 Ota huomioon ohjauksessa: Ohjattava osaa usein itse kertoa, mikä häntä auttaa. Pyri antamaan yksi ohje kerrallaan ja jaa tehtäväohjeet osiin. Puhu selkeästi ja rauhallisesti. Käytä apuna kuvallisia / kirjallisia ohjeita. Tarkista ymmärtäminen. Rohkaise, motivoi ja anna palaute suoritetusta tehtävästä välittömästi. Pyri antamaan vaihtelevia työtehtäviä päivän mittaan. Kiinnitä huomiota työympäristöön: - selkeys ja rutiinit - rauhallinen ympäristö ja kiireetön ilmapiiri - kannustus ja onnistumisen kokemukset.5 02 Kielelliset vaikeudet (esim. vaikea lukiongelma, dysfasia, dysleksia) Kielelliset vaikeudet Puheen ja kielen kehityksen vaikeuden (=dysfasia) piirteitä: - sanavaraston niukkuus - käsitteiden ymmärtäminen, sanojen ääntäminen ja kieliopin hallinta vaikeaa Lukemisvaikeuden (=dysleksia) piirteitä: - lukemisen hitaus tai kankeus - luetun ymmärtämisen ongelmat - olennaisen löytämisen ja yksityiskohtien muistamisen vaikeudet - kokonaisuuden hahmottamisen ongelmat Kirjoittamisvaikeuden (=dysgrafi a) piirteitä: - tavujen, sanan loppujen tai sanojen poisjääminen - kirjainten tai numeroiden sekoittuminen - tekstin tuottamisen työläys ja vaikeus kirjoittaa tiedot jäsennellysti paperille - kieliopin mukaisen kirjoittamisen vaikeus Kielellisiin vaikeuksiin voi liittyä tilan ja ajan hahmottamisen ongelmia ja motorista kömpelyyttä sekä vaikeuksia käden ja silmän yhteistyössä ja toiminnan ohjauksessa.6 Kielelliset vaikeudet (esim. vaikea lukiongelma, dysfasia, dysleksia) 02 Ota huomioon ohjauksessa: Ohjattava osaa usein itse kertoa, mikä häntä auttaa. Pyri antamaan yksi ohje kerrallaan ja jaa tehtäväohjeet osiin. Käytä apuna kuvia, näyttämistä ja kertaamista. Käytä helposti ymmärrettävää kieltä. Tarkista ymmärtäminen. Varmista ovatko suunta- ja aikakäsitteet hallinnassa: oikea-vasen, edessä-takana, ylhäällä-alhaalla, ennen-jälkeen, huomenna, toissa päivänä, ensi kuussa. Esitä muoto-, suunta-, asento- ja etäisyyskäsitteet mahdollisimman havainnollisesti kädestä pitäen. Opeta kalenterin käyttöä ja suunnitelmallisuutta. Turvallisuus: ei pakollista esillä oloa, ääneen lukemista ja puhumista. Kiinnitä huomiota työympäristöön: - selkeys ja rutiinit - rauhallinen ympäristö ja kiireetön ilmapiiri - kannustus ja onnistumisen kokemukset.7 03 Vuorovaikutuksen ja käyttäytymisen häiriöt (esim. sosiaalinen sopeutumattomuus) Käytöshäiriöt Käytöshäiriöllä tarkoitetaan lapsen tai nuoren ikätason normeista selvästi poikkeavaa toistuvaa tai alituista epäsosiaalista, aggressiivista tai uhmakasta käytöstä. Käytöshäiriön eri muotoja: - perheensisäinen käytöshäiriö (kohdistuu perheenjäseniin) - epäsosiaalinen käytöshäiriö (ikätasoiset ystävyyssuhteet puuttuvat) - sosiaalinen käytöshäiriö (epäsosiaalista käyttäytymistä yhdessä kavereiden kanssa) Käytöshäiriön ilmeneminen: - tottelemattomuus, matala ärsytyskynnys, toistuvat riidat ja tappelut - kiukkukohtaukset ja aggressiivinen käyttäytyminen - sääntöjen uhmaaminen, valehtelu ja lupausten rikkominen - lisäksi voi ilmetä alkoholin tai muiden päihteiden käyttöä sekä rikollista käyttäytymistä Käytöshäiriöihin liittyy useimmiten myös muita mielenterveyden ongelmia.8 Vuorovaikutuksen ja käyttäytymisen häiriöt (esim. sosiaalinen sopeutumattomuus) 03 Ota huomioon ohjauksessa: Selitä asiat lyhyesti ja selkeästi. Hyväksy, älä tuomitse. Aseta tavoitteita ja vaatimuksia sopivassa suhteessa: älä vaadi liikaa kerralla. Ole samalla ystävällinen mutta luja. Sääntöjen selkeys ja rajat tukevat oppimista. Rohkaise, motivoi ja anna palaute hyvästä käytöksestä tai suoritetusta tehtävästä välittömästi. Kiinnitä huomiota työympäristöön: - selkeys ja rutiinit - rauhallinen ympäristö ja kiireetön ilmapiiri - kannustus ja onnistumisen kokemukset.9 04 Lievä kehityksen viivästyminen (opiskelijalla laajoja oppimisvaikeuksia) Laaja-alaiset oppimisvaikeudet Vaikeudet laaja-alaisempia kuin erityisissä oppimisvaikeuksissa: - siirtyminen nuoruudesta aikuisuuteen pitkittynyt - opinnoissa pysyminen, valmistuminen, ammattipätevyyden saavuttaminen vaikeaa Laaja-alaiset oppimisvaikeudet voivat tulla esiin seuraavalla tavalla: - keskittymisen ja tarkkaavaisuuden suuntaamisen vaikeudet - oppimisen hitaus - tehtävään liittymätön toiminta, yleinen organisoimattomuus - impulsiivisuus, yliaktiivisuus tai passiivisuus - käsitteiden muodostamisen vaikeudet - vaikeus suunnitella, analysoida ja suorittaa tehtäviä: tietoisuus omista ajatusprosesseista heikko10 Lievä kehityksen viivästyminen (opiskelijalla laajoja oppimisvaikeuksia) 04 Ota huomioon ohjauksessa: Pyri antamaan yksi ohje kerrallaan ja jaa tehtäväohje osiin. Anna ohjattavalle mahdollisuus toistaa tehtävää riittävästi. Käytä helposti ymmärrettävää kieltä. Käytä apuna kuvia, näyttämistä ja kertaamista. Tarkista ymmärtäminen. Opeta kalenterin käyttöä ja suunnitelmallisuutta. Kiinnitä huomiota työympäristöön: - selkeys ja rutiinit - rauhallinen ympäristö ja kiireetön ilmapiiri - kannustus ja onnistumisen kokemukset.11 05 Vaikea kehityksen viivästyminen; keskivaikea tai vaikea kehitysvamma Keskivaikea tai vaikea kehitysvamma Kehitysvammaisuus on toimintakyvyn huomattava rajoite, joka ilmenee eriasteisina ymmärtämis-, käsittämis- ja oppimisvaikeuksina. Vamma voi johtua joko syntymää edeltävistä syistä, synnytyksen yhteydessä sattuneista vaurioista tai lapsuusiän sairauksista ja tapaturmista. Osa syistä jää kokonaan selvittämättä. Kehitysvamman aste vaihtelee vaikeasta vammasta lievään oppimisvaikeuteen. Usein kehitysvammaisella henkilöllä on myös muita lisävammoja, jotka voivat vaikeuttaa puhumista, liikkumista tai vuorovaikutusta muiden ihmisten kanssa. Kehitysvammaiset ihmiset oppivat monia asioita omassa oppimisen tahdissaan, kun he saavat yksilöllistä tukea oppimiseen, ymmärtämiseen, kommunikointiin ja arkielämään. Rajoitteiden rinnalla kehitysvammaisilla on usein muiden henkilökohtaisten kykyjen vahvuuksia. Oikein suunnattujen, yksilöllisten tukitoimien avulla kehitysvammaisen henkilön toimintakyky paranee.12 Vaikea kehityksen viivästyminen; keskivaikea tai vaikea kehitysvamma 05 Ota huomioon ohjauksessa: Ohjattava itse tai hänen henkilökohtainen ohjaajansa osaa kertoa, miten kommunikointi sujuu parhaiten. Luo rauhallinen ja häiriötön ohjaustilanne ja työympäristö. Huomioi ohjattavan henkilön ikä, kohtele häntä iänmukaisesti. Jaa työtehtävät osiin ja anna ohjeet vaihe kerrallaan. Käytä henkilön omaa kommunikoinnin apukeinoa ohjeiden tukena. Näytä konkreettisesti, miten työ tehdään aidossa tilanteessa: osoita, käytä kuvia ja eleitä. Seuraa sekä ohjaa tarvittaessa. Anna selkeä konkreettinen palaute tehdystä työstä. Kiinnitä huomiota työympäristöön: - selkeys ja rutiinit - rauhallinen ympäristö ja kiireetön ilmapiiri - kannustus ja onnistumisen kokemukset.13 06 Psyykkiset pitkäaikaissairaudet (mielenterveyden ongelmat, päihdekuntoutujat) Psyykkiset sairaudet Psyykkiset sairaudet ovat mielenterveyshäiriöitä, joille on ominaista mielen toimintoihin tai käyttäytymiseen liittyvät oireet ja toimintakyvyn heikkeneminen. Mielenterveysongelmien ilmeneminen: - jatkuva masennus, ahdistus tai jännittyneisyys - elämänhalun katoaminen - voimakkaat mielialan vaihtelut ja pitkään kestävä ikävystyneisyys, johon liittyy ikätovereista ja perheestä eristäytymistä - univaikeudet - syömisvaikeudet - psykosomaattiset oireet: päänsärky, vatsavaivat - eriasteiset keskittymis- ja oppimisvaikeudet ja suorituskyvyn lasku - vihamielisyys, itseinho, toivottomuus ja avuttomuus, itkuisuus tai surullisuus hallitsevaa - ongelmakäyttäytyminen: huumeet, alkoholi, epäsosiaalisuus - itsetuhoisuus14 Psyykkiset pitkäaikaissairaudet (mielenterveyden ongelmat, päihdekuntoutujat) 06 Ota huomioon ohjauksessa: Ohjattava osaa usein itse kertoa, miten hänen tilanteensa tulisi huomioida työssä. Pysy perustehtävässäsi; ohjaajan tehtävä on oppimiskyvyn vahvistaminen ja ammattilaiseksi kasvattaminen. Kuuntele ohjattavaa henkilökohtaisesti ja anna aikaasi hänelle. Rakenna ohjaus opiskelijan vahvuuksien varaan. Edusta reaalimaailmaa ja toimi mahdollisimman normaalisti, vältä ylivarovaisuutta. Anna runsaasti positiivista ja kannustavaa palautetta. Älä lähde mukaan ohjattavan psykologisiin peleihin, esim. provosointiin ja mielistelyyn. Ota etäisyyttä, älä mene mukaan ohjattavan ongelmiin. Älä välttele, ota outo käyttäytyminen puheeksi sekä ohjattavan että työtovereiden kanssa. Kiinnitä huomiota työympäristöön: - selkeys ja rutiinit - rauhallinen ympäristö ja kiireetön ilmapiiri - kannustus ja onnistumisen kokemukset.15 07 Fyysiset pitkäaikaissairaudet (kuten allergia, astma, diabetes, epilepsia) Fyysiset pitkäaikaissairaudet Fyysisiä pitkäaikaissairauksia ovat esimerkiksi allergia, astma, diabetes ja epilepsia. Fyysisen sairauden luonne ja hoitotasapaino vaikuttavat siihen, vaikuttaako sairaus työntekoon ja miten sairaus tulee huomioida työssä. Joillakin ammattialoilla on erityisvaatimuksia terveydentilaan liittyen. Työelämässä diagnoosia merkityksellisempiä ovat yksilön osaaminen ja työkyky työtehtävissään. Sairauden aiheuttamaa haittaa voidaan kompensoida esimerkiksi apuvälinein ja työpaikkajärjestelyin. Fyysisen sairauden vaikutus työn tekemiseen on aina yksilöllinen.16 Fyysiset pitkäaikaissairaudet (kuten allergia, astma, diabetes, epilepsia) 07 Ota huomioon ohjauksessa: Ohjattava osaa itse kertoa, miten hänen sairautensa tulee huomioida työssä. Lisätietoa allergiasta ja astmasta: ja Lisätietoa diabeteksesta ja diabeetikon ensiapuohjeista: www. diabetes.fi Lisätietoa epilepsiasta ja epilepsiakohtauksen ensiapuohjeista:17 08 Autismiin tai Aspergerin oireyhtymään liittyvät oppimisvaikeudet Autismi Neurobiologinen keskushermoston kehityshäiriö, joka aiheuttaa vaihtelevia toiminnan esteitä Autistisen henkilön käyttäytymisessä havaittavia piirteitä ovat: - puutteellinen tai poikkeava sosiaalinen vuorovaikutus ja kommunikaatio - rajoittunut tai stereotyyppinen käytös - poikkeava reaktio aistiärsykkeisiin Aspergerin oireyhtymä Neurobiologinen keskushermoston kehityshäiriö, joka aiheuttaa vaihtelevia toiminnan esteitä AS-henkilön käyttäytymisessä havaittavia piirteitä ovat: - sosiaalisen vuorovaikutuksen ja kommunikoinnin vaikeudet - toisen ihmisen asemaan asettuminen vaikeaa - toiminnanohjauksen vaikeudet, esim. vaikea suunnitella järkevää työjärjestystä - riippuvuus rutiineista tai rituaaleista - poikkeava reaktio aistiärsykkeisiin - erityisiin mielenkiinnon kohteisiin paneutuminen18 Autismiin tai Aspergerin oireyhtymään liittyvät oppimisvaikeudet 08 Ota huomioon ohjauksessa: Ohjattava itse tai hänen henkilökohtainen ohjaajansa osaa kertoa, miten kommunikointi sujuu parhaiten. Pidä suurempi fyysinen etäisyys kuin tavallisesti. Puhu selkeästi ja rauhallisesti. Varmista, että asiasi on ymmärretty. Käytä helposti ymmärrettävää kieltä, vältä kielikuvia ja tarjoa konkreettisia toimintaohjeita. Selkeytä asiaasi visuaalisesti: kuva, piirrokset ja kirjalliset ohjeet. Käytä selkeää vuorottelua kommunikaatiossa: yksi puhuu kerrallaan ja toinen keskittyy kuunteluun. Rytmitä tilanteita kertomalla tilanteen kulku: aloitus, keskikohta ja lopetus. Älä hoputa, vastauksen miettiminen voi kestää pitkään. Kerro muutoksista ajoissa ja käy ohjelma läpi ohjattavan kanssa etukäteen. Kiinnitä huomiota työympäristöön: - poista ylimääräiset ärsykkeet: melu, valo, haju - selkeys ja rutiinit - rauhallinen ympäristö ja kiireetön ilmapiiri - kannustus ja onnistumisen kokemukset.19 09 Liikkumisen ja motoristen toimintojen vaikeus (tuki- ja liikuntaelinvammat, cp-oireyhtymä, lyhytkasvuisuus) Tuki- ja liikuntaelinvammat Voivat olla synnynnäisiä, tapaturman tai sairauden aiheuttamia vammoja. Liikuntaelinvammoihin kuuluvat esim. MS-tauti, selkäydinvamma, lyhytkasvuisuus, lihassairaudet ja nivelsairaudet. Cp-vamma Syntymässä tai varhaislapsuudessa saatu pysyvä aivovaurio, joka vaikeuttaa liikkeiden hallintaa ja lihaskoordinaatiota. Liikunnallinen vamma, eikä yksinään vaikuta muuhun aivotoimintaan. Ilmenee jäykkyytenä tai pakkoliikkeinä tai niiden yhdistelmänä. Siihen voi liittyä liitännäisvammoja, yleisimpänä puhevamma. Motoriset erityisvaikeudet Motoriset erityisvaikeudet ilmenevät: - hienomotoriikan vaikeuksina: kynäotteessa ja tarkoissa käsien käyttöä ja näppäryyttä vaativissa tehtävissä hankaluuksia - karkeamotoriikan vaikeuksina: kömpelyys tai hitaus, liikkeiden hallinta vaikeaa - silmän ja käden yhteistyön ja hahmottamisen vaikeuksina: hankaluuksia laitteiden ja työkalujen käytössä.20 Liikkumisen ja motoristen toimintojen vaikeus (tuki- ja liikuntaelinvammat, cp-oireyhtymä, lyhytkasvuisuus) 09 Ota huomioon ohjauksessa: Ohjattava osaa usein itse kertoa minkälaisia apuvälineitä hän tarvitsee liikkumiseen tai työn tekemiseen. Tarkista työympäristön esteettömyys ja ergonomia. Suunnittele sopivat työtehtävät ja mahdollisuus joustoihin työajoissa yhdessä ohjattavan kanssa. Kiinnitä huomiota työympäristöön: - selkeys ja rutiinit - rauhallinen ympäristö ja kiireetön ilmapiiri - kannustus ja onnistumisen kokemukset.21 10 Kuulovamma Kuulovamma Kuulovammainen on henkilö, jolla on jonkinasteinen tai -laatuinen kuulonalenema: - huonokuuloisella kuulovamma on osittainen: hän kuulee puhetta ja pystyy kommunikoimaan kuulokojeen avulla käyttämällä tukena huuliolukua - syntymästään saakka kuuro tai varhaislapsuudessaan kuulonsa menettänyt henkilö kommunikoi pääasiallisesti viittomakielellä - kuuroutunut henkilö on menettänyt kokonaan kuulonsa puheen oppimisen jälkeen ja kommunikoi useimmiten puheella, tukimenetelminä esim. tekstitulkkaus tai viittomat Huonokuuloisille vaikeuksia tuottavat: - keskustelutilanteet suuremmissa ryhmissä - meluisa ja kaikuva ympäristö - laitteiden äänten erottelu Jos opiskelija ei selviä opiskelusta pelkkien kuunteluapuvälineiden avulla, hänellä on mahdollisuus saada opiskelutulkkausta viittomakielellä ja/tai kirjoitustulkkauksena.22 Kuulovamma 10 Ota huomioon ohjauksessa: Ohjattava itse osaa kertoa, miten kommunikointi sujuu parhaiten. Puhu selkeästi ja kohti opiskelijaa. Käytä opiskelijan tarjoamia kuuntelun apuvälineitä, kuten FMlaitetta. Varmista, että valaistus on riittävä huuliolukuun tai viittomien/viitotun puheen näkemiseen. Anna ohjeet ja muu tärkeä informaatio myös kirjallisesti. Huomioi ohjattavan istumispaikka. Eturivissä istuessa kuuleminen ja huulioluku on tehokkaampaa. Anna ohjattavalle luentomateriaali ja luentorunko etukäteen. Näin hän voi keskittyä kuuntelemiseen. Tarkista työympäristön kuunteluolosuhteet: kaiku, melu ja häly. Jos käytössä on viittomakielen tulkki: - varaa tulkille hyvin valaistu paikka tulkkaukseen - puhu kuulovammaiselle, älä tulkille - älä hidasta puhetta Kuulovammaisen on vaikea katsoa tulkkausta ja työtehtävää samaan aikaan: puhu ensin, näytä sitten.23 11 Näkövamma Näkövamma Näkövammainen on henkilö, jolle näkökyvyn heikkenemisestä aiheutuu huomattavaa haittaa jokapäiväisessä elämässä. Näkövammainen voi olla heikkonäköinen tai sokea. Näkövammaisen näkemisen aste vaihtelee yksilöllisesti. Haitan asteeseen vaikuttavat esimerkiksi vamman laatu, vammautumisikä, kyky sopeutua psyykkisesti, kyky oppia uutta, tehtävien näkökyvylle asettamat vaatimukset ja henkilön toimintakyky. Näkövamma - voi aiheuttaa ongelmia liikkumisessa, asioimisessa ja ympäristön hahmottamisessa - asettaa haasteita sosiaaliselle kanssakäymiselle: esim. ihmisten tunnistaminen ja ilmeiden ja eleiden havaitseminen vaikeaa. Heikkonäköisyyteen liittyy usein hämäräsokeutta ja häikäistymisherkkyyttä.24 Näkövamma 11 Ota huomioon ohjauksessa: Ohjattava osaa kertoa minkälaisia apuvälineitä hän tarvitsee liikkumiseen, työn tekemiseen ja kommunikointiin. Kun haluat kiinnittää näkövammaisen huomion, sano hänelle jotain tai kosketa kevyesti olkapäähän. Käytä ohjatessasi täsmällisiä ilmauksia. Kuvaile ohjattavalle työympäristö, anna opiskelijan koskea ja tunnustella tilaa ja esineistöä. Kerro, ennen kuin poistut tilasta, jotta näkövammainen tietää sinun lähteneen. Pidä tavarat ja esineet tietyillä paikoilla. Pidä kulkuväylät vapaana. Kiinnitä huomiota työympäristöön: - turvallisuus - rauhallinen ympäristö ja kiireetön ilmapiiri - kannustus ja onnistumisen kokemukset.25 12 Muu syy, joka edellyttää erityisopetusta Tähän luokkaan sisältyvät kaikki muut edellisiin luokkiiin kuulumattomat oppimista vaikeuttavat tekijät. Tässä kortissa esitellään matemaattiset oppimisvaikeudet. Matemaattiset oppimisvaikeudet Matematiikan oppimisvaikeuksien ilmeneminen: - laskutoimituksen idean ymmärtäminen vaikeaa - matemaattisten käsitteiden tai merkkien ymmärtäminen vaikeaa - matemaattisten peruslaskutoimitusten suorittaminen vaikeaa - vaikea tunnistaa, mitkä numerot kuuluvat käsillä olevaan matemaattiseen tehtävään - vaikea asettaa numeroita kunnolla riviin tai sijoittaa desimaalipilkkuja tai symboleja laskutoimituksen aikana - kertotaulun oppiminen työlästä26 Muu syy, joka edellyttää erityisopetusta 12 Ota huomioon ohjauksessa: Havainnollista laskemista aidoilla materiaalilla (mitat, rahat, aikataulut). Käytä kuvia apuna esim. mittojen ja määrien ilmaisussa. Mieti, mitä laskemisen apuvälineitä työtehtävissä voi käyttää: esim. laskin ja tietokoneohjelmat Kiinnitä huomiota työympäristöön: - selkeys ja rutiinit - rauhallinen ympäristö ja kiireetön ilmapiiri - kannustus ja onnistumisen kokemukset.27 Lähteitä: Allergia- ja astmaliitto Diabetesliitto Epilepsialiitto Erilaisten oppijoiden liitto Erityiskasvatuksen tietoutta kokoavat Verkka-sivut: verkka.varkaus.fi Hengitysliitto Heli Keskuspuiston ammattiopisto, Arlan toimipaikka Kansainvälinen tautiluokitusjärjestelmä ICD-10 / terveysportti/icd10.koti Kehitysvamma-alan verkkopalvelu Kehitysvammaisten tukiliitto Kuntoutussäätiö/TERTTU-projekti /terttu Kuuloliitto Kuurojen liitto Ry Näkövammaisten keskusliitto ry Terveyskirjasto Duodecim: /terveyskirjasto/ tk.koti Vates-säätiö28 TOKKA2 TOKKA2 toisen asteen koulutus- ja yhteiskuntatakuu erilailla oppijoille Lapissa on ESR - projekti. Projektin tavoitteena on tukea peruskoulunsa päättäneiden erilaisten oppijoiden koulutus- ja yhteiskuntatakuun toteutumista Lapin läänin seutukunnilla. Hankkeen toteutusaika on Rahoituksen hankkeelle on myöntänyt Lapin lääninhallitus. Hanketta hallinnoi Rovaniemen koulutuskuntayhtymä / Lapin ammattiopisto. Lisätietoja projektista: /tokka2 Samankaltaiset tiedostot
ADHD aktiivisuuden ja tarkkaavuuden häiriö TOKKA2 www.lao.fi/tokka2 ADHD on neuropsykiatrinen oireyhtymä. Se näkyy tarkkaamattomuutena, ylivilkkautena ja impulsiivisuutena. ADHD:n ilmeneminen: keskittyminen, Lisätiedot Asiakaspalveluohje erityisryhmien kohtaamiseen
LÖT Asiakaspalveluohje erityisryhmien kohtaamiseen SÄHKÖISET SISÄL- Koonnut viittomakielenohjaaja Tiina Kajala 31.7.2013 1 Johdanto O hje on tarkoitettu kaikille kirjastoalan työntekijöille, jotka kohtaavat Lisätiedot välineitä työja yksilövalmennukseen
välineitä työja yksilövalmennukseen Toimittaneet: Karoliina Koskinen Marja Hautaluoma Työryhmä: Karoliina Koskinen Anssi Rautiainen Mervi Sirviö Kustantaja: Valtakunnallinen työpajayhdistys ry Raha-automaattiyhdistys Lisätiedot NÄYTTÖ -MAHDOLLISUUS ERILAISELLE OPPIJALLE. Opas ammatilliseen peruskoulutuksen opettajalle työpaikkaohjaajalle opiskelijalle
1 NÄYTTÖ -MAHDOLLISUUS ERILAISELLE OPPIJALLE Opas ammatilliseen peruskoulutuksen opettajalle työpaikkaohjaajalle opiskelijalle Mikkelin ammattiopisto 2005 2 Lukijalle Erilainen oppija!? Poikkeavuus määrittyy Lisätiedot Kaijamaija Parviainen Tarja Muukkonen OPPIMINEN ONNISTUU - TUKEA HAASTEISTA SELVIÄMISEEN
Kaijamaija Parviainen Tarja Muukkonen OPPIMINEN ONNISTUU - TUKEA HAASTEISTA SELVIÄMISEEN Oppiminen onnistuu - tukea haasteista selviämiseen Kaijamaija Parviainen ja Tarja Muukkonen 3 -opintokeskus Kansan Lisätiedot Kaikkien ei tarvitse osata kaikkea! KANSION ON TUOTTANUT KRIMINAALIHUOLLON TUKISÄÄTIÖN OPPIMISVAIKEUKSISTA VAPAAKSI -HANKE (2007-2010) www.krits.
OPPIMISVAIKEUKSISTA VAPAAKSI - tukea rikosseuraamusalan asiakkaille Kaikkien ei tarvitse osata kaikkea! KANSION ON TUOTTANUT KRIMINAALIHUOLLON TUKISÄÄTIÖN OPPIMISVAIKEUKSISTA VAPAAKSI -HANKE (2007-2010) Lisätiedot Työntekijän käsikirja
KEHITYSVAMMAISEN JA KEHITYSVIIVEISEN LAPSEN KUNTOUTUS- JA PALVELUKETJU JÄMSÄSSÄ V. 2009 Työntekijän käsikirja Keski-Suomen ja Pohjanmaan maakuntien verkostoitunut vammaistyön kehittämisyksikkö -hanke Armi Lisätiedot AUTISMIN KIRJO JA KASVATUKSELLISEN KUNTOUTUKSEN ABC
AUTISMIN KIRJO JA KASVATUKSELLISEN KUNTOUTUKSEN ABC Kyllikki Kerola, KT, konsultoiva erityisopettaja Anna-Kaisa Sipilä, KM, ohjaava opettaja Koulutusmateriaalin suunnittelussa mukana konsultoivat erityisopettajat Lisätiedot ALAVUDEN KAUPUNGISSA. Työntekijän käsikirja
ALAVUDEN KAUPUNKI KEHITYSVAMMAISEN JA KEHITYSVIIVEISEN LAPSEN KUNTOUTUS- JA PALVELUKETJU ALAVUDEN KAUPUNGISSA Työntekijän käsikirja Keski-Suomen ja Pohjanmaan maakuntien verkostoitunut vammaistyön kehittämisyksikkö Lisätiedot Turun ammatti-instituutin. Erityisopetuksen käsikirja
Turun ammatti-instituutin Erityisopetuksen käsikirja Tämä on päivitetty ja korjattu painos vuonna 2010 ilmestyneestä Turun ammatti-instituutin Erityisopetuksen käsikirja -julkaisusta. Alkuperäinen julkaisu Lisätiedot NUORTEN AIKUISTEN OPPIMIS- VAIK
NUORTEN & AIKUISTEN OPPIMIS- VAIK EUDET Moniammatillinen ohjaus ja tuki JOHANNA KORKEAMÄKI JA JOHANNA NUKARI Kuntoutussäätiö Julkaisija: Kuntoutussäätiö Pakarituvantie 4 00410 Helsinki www.kuntoutussaatio.fi Lisätiedot AUTISMI Mitä se on? Tietoa autismista
AUTISMI Mitä se on? Tietoa autismista LUKIJALLE Olemme kolme sairaanhoitajaopiskelijaa Seinäjoen Ammattikorkeakoulusta Sosiaali- ja terveysalan yksiköstä. Valmistumme joulukuussa 2009 hoitotyön koulutusohjelmasta. Lisätiedot KOMMUNIKOINNIN KEHITTÄMINEN KEHITYSVAMMAISTEN YHTEISÖSSÄ
OPINNÄYTETYÖ Riikka Tuisku 2011 KOMMUNIKOINNIN KEHITTÄMINEN KEHITYSVAMMAISTEN YHTEISÖSSÄ HOITOTYÖN KOULUTUSOHJELMA ROVANIEMEN AMMATTIKORKEAKOULU SOSIAALI- JA TERVEYSALA Hoitotyön koulutusohjelma Opinnäytetyö Lisätiedot Erityisvaikeuksien huomaaminen ja huomioiminen asiakkaan ohjauksessa. FYYRArinki sulkeutuu 18.11.2014. Tänään teemoina
Erityisvaikeuksien huomaaminen ja huomioiminen asiakkaan ohjauksessa FYYRArinki sulkeutuu 18.11.2014 Piia Virtanen KM, erityisopettaja BOVALLIUS ERITYISEN Piia Virtanen OSAAVAA 18.11.2014 OPETUSTA JA OHJAUSTA Lisätiedot Sarja C. Oppimateriaaleja 18, 2009. Lea Jokinen DYSLEKSIA. - Osana aikuisopiskelijan arkea. humak Humanistinen ammattikorkeakoulu
Sarja C. Oppimateriaaleja 18, 2009 Lea Jokinen DYSLEKSIA - Osana aikuisopiskelijan arkea humak Humanistinen ammattikorkeakoulu Lea Jokinen Dysleksia - osana aikuisopiskelijan arkea HUMANISTINEN AMMATTIKORKEAKOULU Lisätiedot Autismikäsikirja 1.0 Eteva kuntayhtymä 2011
Autismikäsikirja 1.0 Eteva kuntayhtymä 2011 Eteva kuntayhtymä Johtoryhmä 8.6.2011 Autismikäsikirja 1.0 Leena Alho-Näveri, Toni Ikonen, Marjatta Karjala, Susanna Kortelainen, Tarja Ruotsalainen, Katja Lisätiedot Hannele Friman, Sami Määttä, Elisa Salmi TOIMIVIA TAPOJA. motivaation ylläpitoon. Opettajan vinkkikirja
Hannele Friman, Sami Määttä, Elisa Salmi TOIMIVIA TAPOJA motivaation ylläpitoon Opettajan vinkkikirja TOIMIVIA TAPOJA motivaation ylläpitoon Opettajan vinkkikirja Sisältö JOHDANTO...4 1. KUINKA NIIN JA Lisätiedot Neuropsykiatriset oireet käyttäytymisen taustalla vinkkejä kohtaamiseen ja ohjaamiseen
Neuropsykiatriset oireet käyttäytymisen taustalla vinkkejä kohtaamiseen ja ohjaamiseen Miksi olemme täällä tänään? - Tänä päivänä kohtaamme paljon erilaisuutta jo päiväkodissa. Osaammeko tukea lasta oikea-aikaisesti Lisätiedot AIVO - Aikuisopiskelun tieto-, neuvonta- ja ohjauspalvelut
Erilainen oppija? Oppimisvaikeuksien tunnistaminen? Oppimisprosessi? Opiskelumotivaatio? Oppimisvaikeus? Lukivaikeus? Työkaluja erilaisen oppijan tukemiseen kielten ja viestinnän opiskelussa Sisältö 1 Lisätiedot ADHD ja opiskelun haasteet. Monenlaiset oppijat - koulutuspäivä Oulun yliopisto, 24.9.2009
ADHD ja opiskelun haasteet Monenlaiset oppijat - koulutuspäivä Oulun yliopisto, 24.9.2009 Anu Kippola-Pääkkönen anu.kippola-paakkonen@adhd-liitto.fi ADHD-liitto ry www.adhd-liitto.fi www.adhd-liitto.fi Lisätiedot Esteetöntä palvelua joukkoliikenteessä
Esteetöntä palvelua joukkoliikenteessä Lukijalle Perustuslain mukaan ihmiset ovat yhdenvertaisia lain edessä, eikä ketään saa ilman hyväksyttävää perustetta asettaa eri asemaan esimerkiksi vammaisuuden Lisätiedot Uusi Avustajan ABC. Opas vaikeavammaisten ihmisten henkilökohtaisille avustajille. Helsingin Invalidien Yhdistys ry
Uusi Avustajan ABC Opas vaikeavammaisten ihmisten henkilökohtaisille avustajille Helsingin Invalidien Yhdistys ry Kirjoittajat: Kuvaaja: Kuvat: Ulkoasu/taitto: Kustantaja: Oppaan on kirjoittanut pääosin Lisätiedot Onnistuneesti työelämään!
JOHANNA KORKEAMÄKI TERHI KORKIALA KIMMO TERÄVÄ Onnistuneesti työelämään! Tukea nuoren työkykyyn ja oppimiseen työuran alussa Sisällys 3 Lukijalle 5 Nuoret ja työ 5 Tukea nuoren työuran alkuun 6 Nuoret Lisätiedot Erilainen oppija lukiossa. Erityisopettaja Irma Kärkkäinen
Erilainen oppija lukiossa Erityisopettaja Irma Kärkkäinen Erilainen vai monenlainen? Kaikki ovat erilaisia oppijoita erityisine tarpeineen. Puhutaankin jo monenlaisista oppijoista. Erityinen tuki, ohjaus Lisätiedot Apuvälineet dyslektikkojen elämän ja oppimisen tukena
Apuvälineet dyslektikkojen elämän ja oppimisen tukena Pro gradu -tutkielma Tiina Veijola Kasvatustieteiden tiedekunta Aikuiskasvatus Lapin yliopisto Kevät 2015 Lapin yliopisto, kasvatustieteiden tiedekunta Lisätiedot KUULOVAMMAINEN LAPSI PÄIVÄHOIDOSSA
Elina Elisabet Pelkkikangas KUULOVAMMAINEN LAPSI PÄIVÄHOIDOSSA Vanhempien ja päiväkotihenkilökunnan kokemuksia erityistarpeisen lapsen sopeutumisesta päivähoitoon Sosiaali- ja terveysala 2010 VAASAN AMMATTIKORKEAKOULU Lisätiedot Ympäröivä maailmamme on täynnä kuvia. Visuaalisuus on
Tämän oppaan on työstänyt sosionomiopiskelija Suvi Lehtisare Kymenlaakson ammattikorkeakoulusta osana opinnäytetyöprojektiaan. Opas on työstetty Tampereella toimivan OSMO-hankkeen alaisuudessa. Haluan Lisätiedot v.2, 19.1.2015 POP & JAZZ KONSERVATORION OPINTO-OHJAUKSEN SUUNNI- TELMA
v.2, 19.1.2015 POP & JAZZ KONSERVATORION OPINTO-OHJAUKSEN SUUNNI- TELMA 4 Sisällys 1. JOHDANTO... 5 2. OPINTO-OHJAUKSEN SUUNNITELMA... 5 2.1 Ohjaus ennen opintoja... 5 2.2 Ohjaus opintojen alkaessa... Lisätiedot 2016 © DocPlayer.fi Yksityisyyskäytäntö | Palveluehdot | Palaute